

**ΕΛΛΗΝΙΚΗ ΔΗΜΟΚΡΑΤΙΑ** Πύργος 20-03-2015

**ΙΑΤΡΙΚΟΣ ΣΥΛΛΟΓΟΣ ΠΥΡΓΟΥ-ΟΛΥΜΠΙΑΣ** Α.Π.: 327

**ΓΡΗΓΟΡΙΟΥ Ε΄1 - ΠΥΡΓΟΣ 27100**

**ΤΗΛ: 2621 0 22311 - ΦΑΞ: 2621 0 20044**

**E-mail: ispo@otenet.gr**

**Site:** [**www.ispyrgou.gr**](http://www.ispyrgou.gr)

**ΑΠΟΦΑΣΗ-ΨΗΦΙΣΜΑ ΤΗΣ ΓΕΝΙΚΗΣ ΣΥΝΕΛΕΥΣΗΣ ΤΟΥ ΙΑΤΡΙΚΟΥ ΣΥΛΛΟΓΟΥ ΠΥΡΓΟΥ-ΟΛΥΜΠΙΑΣ**

**ΤΗΣ 18-03-2015**

Η Γενική Συνέλευση του Ι.Σ.Π.Ο. στη συνεδρίασή της την 18-03-2015, αφού ανέλυσε και συζήτησε την τραγική κατάσταση της υγείας τα τελευταία πέντε χρόνια των μνημονιακών πολιτικών και της υποχρηματοδότησής της, ως και τα σχετικά νομοσχέδια που την οδήγησαν σε περαιτέρω χειροτέρευση, αποφάσισε τα κάτωθι:

1. Ζητάμε την άμεση κατάργηση του Ν. 3919 ΦΕΚ 32 Α’ 2.3.2011 περί απελευθέρωσης του ιατρικού επαγγέλματος. Είναι νόμος που νομιμοποιεί την πλανωδιακή ιατρική και ευτελίζει το ιατρικό επάγγελμα, μετατρέποντας πολλούς γιατρούς σε περιπλανώμενους θιασώτες και επιχειρηματίες υγείας.
2. Κατάργηση του απαράδεκτου clawback και rebate που αφορά στις αμοιβές των συμβεβλημένων ιατρών και εργαστηρίων του ΕΟΠΥΥ.
3. Ζητάμε αύξηση των δαπανών για την υγεία στο 7% του ΑΕΠ (μέσος Ευρωπαϊκός όρος), από το 4,5% που είναι σήμερα.
4. Ζητάμε την επανασύσταση της ΠΦΥ, με την πλήρη επαναλειτουργία όλων των πολυϊατρείων, την επαναπρόσληψη των απολυθέντων γιατρών για ένα μεταβατικό στάδιο μέσα στο οποίο όλοι οι γιατροί που θα εργάζονται στα αστικού πλέον τύπου κέντρα υγείας θα γίνουν πλήρους και αποκλειστικής απασχόλησης, όσων το επιθυμούν.
5. Ζητάμε αξιοπρεπή αύξηση των αποδοχών όλων των ιατρικών βαθμίδων του Ε.Σ.Υ.
6. Ζητάμε την άμεση κατάργηση της Εταιρίας Συστήματος Αμοιβών Νοσοκομείων Α.Ε. (ΕΣΑΝ Α.Ε.) που διαχειρίζεται τα χρήματα του κρατικού προϋπολογισμού για την υγεία, και που τα κατευθύνει σε μεγάλο ποσοστό στην επιχειρηματική δραστηριότητα και στα μεγάλα ιδιωτικά ιατρικά συμφέροντα.
7. Ζητάμε την έκδοση υπουργικής απόφασης που να ορίζει ότι δεν θα χορηγείται κανένα συνταγογραφούμενο φάρμακο χωρίς ιατρική συνταγή, πολύ δε περισσότερο αντιβιοτικά όπου γίνεται μεγάλη κατάχρηση με αποτέλεσμα την απειλητικά αυξανόμενη αντοχή των μικροβίων, με ότι αυτό συνεπάγεται.
8. Για τα Νοσοκομεία της Ηλείας, ζητάμε την πλήρη κάλυψη όλων των κενών οργανικών θέσεων σε ιατρικό και παραϊατρικό προσωπικό, ούτως ώστε οι εφημερίες των να γίνουν ασφαλείς και αποδοτικές προς τους πολίτες του Νομού μας. Επιπλέον επαναβεβαιώνουμε τη θέση του Συλλόγου μας για ένα Νοσοκομείο Ηλείας στο Νομό, πλήρως εξοπλισμένο και επανδρωμένο.
9. Θεωρούμε απαράδεκτη, την περαιτέρω παραμονή των απορριμμά- των στην πόλη του Πύργου και της ευρύτερης περιοχής, η οποία εγκυμονεί πλέον κινδύνους για τη δημόσια υγεία και καλούμε όλους τους εμπλεκόμενους φορείς για την άμεση αποκομιδή τους.

Ο Πρόεδρος Ο Γεν. Γραμματέας

Νίκος Κατσαρός Χρήστος Γιαννικούλης